Държавен вестник, бр. 30, 2000 г., стр. 5

Б Р О Й 30
Д Ъ Р Ж А В Е Н   В Е С Т Н И К
С Т Р .  5
Чл. 22. (1) Националният съвет осъществя-
ва своите функции в тясно взаимодействие с
централните и местните органи на държавната
власт, които провеждат държавната политика
по отношение на българите, живеещи извън
Република България, със структурите, които те
изграждат с оглед нейното осъществяване, и
участва в координирането на техните действия.
(2) Националният съвет получава информа-
ция относно дейността на органите по ал. 1 по
изпълнението на този закон.
Г л а в а  п е т а
ПРОГРАМИ ЗА БЪЛГАРИТЕ, ЖИВЕЕЩИ
ИЗВЪН РЕПУБЛИКА БЪЛГАРИЯ
Чл. 23. Подкрепата на българите, живеещи
извън Република България, и техните органи-
зации се осъществява чрез правителствени и
частни програми.
Чл. 24. (1) Правителствените програми се
разработват от съответните министерства, съг-
ласуват се с Националния съвет и се одобряват
от Министерския съвет.
(2) Програмите по ал. 1 се финансират от
държавния бюджет с предварително предвиде-
ни за целта средства.
(3) Програмите са със срок от една до пет
години и имат за цел създаване на благоприят-
ни условия за българите, живеещи извън Ре-
публика България, в сферата на науката, култу-
рата, образованието и здравеопазването. Прог-
рамата може да обхваща и мероприятия, свър-
зани с опазването на обекти в чужбина, състав-
ляващи част от българското културно-истори-
ческо наследство.
(4) Програмите се осъществяват чрез про-
екти, одобрявани от съответното министерст-
во на конкурсна основа. Финансирането на про-
ектите се осъществява чрез съответното минис-
терство в рамките на средствата, предвидени
по съответната програма.
(5)  Условията и редът за участие във всяка от
програмите се определят от съответното минис-
терство съгласувано с Националния съвет.
Чл. 25. (1) Националният съвет съдейства
за разработването и одобрява частни програ-
ми за българите, живеещи извън Република
България.
(2) Финансирането на частните програми
се осъществява чрез Националния съвет, от
частни лица и средства на Националния съ-
вет, постъпили като дарения, завещания, по-
мощи и други.
(3) Програмите по ал. 1 се осъществяват чрез
проекти, одобрявани от Националния съвет на
конкурсна основа, съгласувано с частните лица,
осигуряващи основните средства за финансира-
не на съответната програма.
(4) Условията и редът за участие във всяка
от програмите се определят от Националния
съвет.
Чл. 26. (1) Извънбюджетните средства на
Националния съвет не могат да бъдат използ-
вани за други цели освен за финансиране на
програми по чл. 25.
(2) Националният съвет може да учредява,
съобразно волята на дарителите, фондации или
фондове със средства и имущество, постъпили
от дарения, завещания и помощи.
(3) Целта на фондациите и фондовете по
ал. 2 е участие във финансирането на частни
програми за българите, живеещи извън Ре-
публика България, и контрол върху изпълне-
нието на одобрените и финансирани по тези
програми проекти.
Чл. 27. (1) Министерският съвет, в рамки-
те на своята компетентност, предлага на На-
родното събрание данъчни, митнически и
други фискални облекчения за лицата, финан-
сиращи частни програми за българите, живе-
ещи извън Република България, съответства-
щи на размера на финансирането, както и за
лицата, осъществяващи програми чрез одоб-
рени по реда на чл. 24, ал. 4 и чл. 25, ал. 3
проекти.
(2) Предложения за упражняване правомо-
щията на Министерския съвет по ал. 1 могат да
правят Националният съвет, министерствата и
ведомствата, ангажирани с провеждането на
държавната политика, свързана с българите,
живеещи извън Република България.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. (1) Съставът на Националния съвет,
формиран от българи, живеещи извън Репуб-
лика България, през първия мандат се обновя-
ва по жребий.   
(2) След изтичане на 3-годишен срок от фор-
мирането му съставът на Националния съвет
по ал. 1 се обновява с трима членове по реда на
чл. 19, ал. 2 и 3.
(3) При обновяването на Националния съ-
вет и изготвянето на предложение за попълва-
нето му се спазва пропорционално представи-
телство на различните български общности.
§ 2.  Министерският съвет привежда в съот-
ветствие с този закон подзаконовите норматив-
ни актове, регулиращи отношенията на Репуб-
лика България с българите, живеещи извън
Република България.
§ 3. Министерският съвет приема правилник
за прилагането на закона.
§ 4. Изпълнението на закона се възлага на
Министерския съвет.
Законът е приет от ХХХVIII Народно съб-
рание на 29 март 2000 г. и е подпечатан с офи-
циалния печат на Народното събрание.
Председател на Народното събрание:
Йордан Соколов
17511